सिंगल चार्ज में 480 किलोमीटर की रेंज का दावा, एक्सपेक्टेड प्राइस ₹40 लाख
Volvo EX30 greenest electric SUV to be launched on June 7, 7 जून को लॉन्च होगी वोल्वो EX30 ग्रीनेस्ट इलेक्ट्रिक SUV, सिंगल चार्ज में 480 किलोमीटर का मिल सकता है रेंज
स्वीडिश लग्जरी ऑटो मेकर कंपनी वोल्वो 7 जून को ग्लोबल मार्केट के साथ भारत में भी छोटी इलेक्ट्रिक SUV EX30 लॉन्च कर सकती है। कंपनी ने ऑफिशियल वेबसाइट और यूट्यूब चैनल में वोल्वो EX30 को टीज किया है, जिसमें ग्लोबल लॉन्च डेट के बारे में जानकारी दी है।
हालांकि, कंपनी ने भारत में वोल्वो EX30 के लॉन्च होने के बारे में अभी तक ऑफिशियल तौर पर कोई भी जानकारी नहीं दी गई है। मीडिया रिपोर्ट के मुताबिक वोल्वो EX30 ग्रीनेस्ट इलेक्ट्रिक SUV होगी, जो एनवायरनमेंट के लिए सबसे सेफ कार होगी।
वोल्वो EX30: डिजाइन
कंपनी ने वोल्वो EX30 को एक छोटे वीडियो के जरिए टीज किया है। टीजर के अनुसार, वोल्वो इसमें सिग्नेचर थोस के हैमर LED हेडलाइट्स और स्लीक फ्रंट प्रोफाइल विथ वर्टिकल ओरिएंटेड LED टेललाइट्स देखने को मिल सकता है। हालांकि, टीजर से SUV के डिजाइन के बारे में ज्यादा खुलासा नहीं हो पा रहा है।
सिंगल चार्ज में 480 किलोमीटर तक की रेंज दे सकती है वोल्वो EX30
मीडिया रिपोर्ट की माने तो कंपनी इस कॉम्पैक्ट इलेक्ट्रिक SUV को दो अलग-अलग बैटरी ऑप्शन के साथ पेश कर सकती है। एंट्री-लेवल मॉडल में 51 kWh का बैटरी पैक और हाई-एंड वैरिएंट में और अधिक पावरफुल 69 kWh का बैटरी पैक देखने को मिल सकता है। हाई-एंड वैरिएंट की SUV एक बार फुल चार्ज होने पर 480 किलोमीटर तक की रेंज दे सकती है।
वोल्वो EX30 में मिल सकता है 5-सीटर केबिन
मीडिया रिपोर्ट के अनुसार, कंपनी वोल्वो EX30 EV में 5-सीटर प्रीमियम केबिन दे सकती है। इसके साथ इसमें डुअल-टोन डैशबोर्ड, वेन्टीलेटेड फ्रंट सीट्स, रियर AC वेंट के साथ मल्टी-जोन क्लाइमेट कंट्रोल और एक मल्टीफंक्शनल स्टीयरिंग व्हील मिल सकता है। इसके अलावा ड्राइवर और पैसेंजर की सेफ्टी के लिए कई एयरबैग और AI बेस्ड एडवांस ड्राइविंग असिस्टेंस सिस्टम (ADAS) दिया जा सकता है।
वोल्वो EX30: एक्सपेक्टेड प्राइस
वोल्वो EX30 को कंपनी 40 लाख रुपए की शुरुआती कीमत पर लॉन्च कर सकती है। वहीं, लॉन्च के बाद यह कटमर्स के लिए अगले साल 2024 से अवेलेबल हो सकती है।